20-21 Σεπτεμβρίου| 1ος Πανελλήνιος Αγώνας Extreme Enduro στην Καστοριά!
2025-09-20 11:00 - 2025-09-21 14:00 (Europe/Athens)
️Ο Μοτοσυκλετιστικός Όμιλος Καστοριάς σας προσκαλεί στον 1ο Xtreme Enduro 2025 – δύο μέρες γεμάτες αδρεναλίνη, ταχύτητα και εκπληκτικά τοπία!
Σάββατο 20 & Κυριακή 21 Σεπτεμβρίου 2025Καστοριά – εκεί όπου ο μηχανοκίνητος αθλητισμός συναντά τη μαγεία της φύσης!

Με τη συμμετοχή περισσότερων από 80 αναβατών από όλη την Ελλάδα και το εξωτερικό, οι θεατές θα έχουν την ευκαιρία να ζήσουν από κοντά έναν αγώνα γεμάτο ένταση και θέαμα.
✨ Σάββατο 20 Σεπτεμβρίου: Εντυπωσιακός πρόλογος στην είσοδο της πόλης – το πρώτο ραντεβού με την αδρεναλίνη για το κοινό!✨ Κυριακή 21 Σεπτεμβρίου: Η διαδρομή διασχίζει τα
χωριά της ορεινής Καστοριάς, με σημείο ανεφοδιασμού στην Οξυά και συναρπαστικό τερματισμό έξω από τον Απόσκεπο, προσφέροντας εύκολη πρόσβαση για όλους τους θεατές.
Η Περιφερειακή Ενότητα Καστοριάς στηρίζει θερμά τη διοργάνωση, αναγνωρίζοντας τη σημασία των αθλητικών εκδηλώσεων που αναδεικνύουν την περιοχή, ενισχύουν τον αθλητικό τουρισμό και φέρνουν κοντά την τοπική κοινότητα και τους επισκέπτες.
Ελάτε να ζήσουμε μαζί την ένταση, τη χαρά και τη μαγεία του Xtreme Enduro – όπου η ταχύτητα συναντά τη φύση!
Δείτε εδώ : KASTORIA HARD ENDURO RACE 20-21-2025

20 Σεπτεμβρίου| Χορός, μουσική & γεύσεις Καστοριάς στο Χοροστάσι της Καλαμαριάς!
2025-09-20 17:00 - 23:30 | Καλαμαριά Θεσσαλονίκης, Greece
Το Χοροστάσι στον Αη Γιάννη επιστρέφει και φέτος από τους Βορεάδες Χορευτικό Όμιλο Καλαμαριάς – και είναι αφιερωμένο στην Καστοριά!
Στον αύλειο χώρο του 10ου Δημοτικού Σχολείου ΚαλαμαριάςΜε χορούς, μουσικές και γεύσεις από τον νομό Καστοριάς!

Τοπικοί παραγωγοί & επαγγελματίες, θα παρουσιάσουν τα προϊόντα τους σε ειδικά διαμορφωμένα εκθετήρια.Χορευτικές ομάδες και σύλλογοι αποδήμων Καστοριανών θα μας ταξιδέψουν στη μουσικοχορευτική παράδοση της περιοχής.
Με τη στήριξη της Περιφερειακής Ενότητας Καστοριάς, το Χοροστάσι γίνεται μια μεγάλη γιορτή παράδοσης, πολιτισμού και τοπικής ταυτότητας!
✨ Ελάτε να χορέψουμε, να δοκιμάσουμε, να γιορτάσουμε – γιατί η Καστοριά ξέρει να ενώνει!

20-21 Σεπτεμβρίου| Οργάνωση Ποντίων Νομού Καστοριάς «ο Εύξεινος Πόντος»: Εκδηλώσεις Μνήμης για τα Δικαστήρια της Αμάσειας
2025-09-20 19:30 - 2025-09-21 13:30 | Πάρκο Ολυμπιακής Φλόγας Καστοριάς
Η Οργάνωση Ποντίων Νομού Καστοριάς «ο Εύξεινος Πόντος» προγραμματίζει και φέτος εκδηλώσεις τιμής και μνήμης για τα Δικαστήρια της Αμάσειας — μία από τις πιο τραγικές στιγμές στην ιστορία του Πόντου, όπου 79 εκπρόσωποι του Ποντιακού Ελληνισμού, μεταξύ αυτών και ο Μητροπολίτης Αμάσειας Γερμανός Καραβαγγέλης, καταδικάστηκαν σε θάνατο.
Το πρόγραμμα των εκδηλώσεων:• 20/09/2025: Ομιλία στο Ενυδρείο Καστοριάς.• 21/09/2025: Τελετή μνήμης στο μνημείο της Ποντιακής Γενοκτονίας, στο πάρκο Ολυμπιακής Φλόγας, με μουσική που σχετίζεται με το θέμα.
Σας καλούμε όλους να συμμετάσχετε, να θυμηθούμε και να τιμήσουμε την ιστορία μας.

21 Σεπτεμβρίου- Διασυλλογικοί Αγώνες Κωπηλασίας στην Καστοριά!
2025-09-21 08:00 - 17:00 | Λίμνη Καστοριάς, Καστοριά
Ο Ναυτικός Όμιλος Καστοριάς συνεχίζει δυναμικά την αθλητική του πορεία, με πάνω από 50 παιδιά ηλικίας 10-17 ετών να αθλούνται καθημερινά στο τμήμα κωπηλασίας, μαζί με αθλητές και αθλήτριες όλων των κατηγοριών και ενηλίκους που συμμετέχουν σε συνεχή αγωνιστική δράση.
21 Σεπτεμβρίου θα πραγματοποιηθούν οι Διασυλλογικούς Αγώνες Κωπηλασίας
Με τη συμμετοχή περίπου 400-500 αθλητών, προπονητών και συνοδών από όλη την Ελλάδα, οι αγώνες αποτελούν γιορτή του αθλητισμού και της συνεργασίας!
Σας περιμένουμε να στηρίξετε και να απολαύσετε ένα μοναδικό αθλητικό γεγονός που φέρνει την Καστοριά στο επίκεντρο της κωπηλασίας!

03-05 Οκτωβρίου| Πανελλήνιο Συνέδριο Επαρχιακού Τύπου στην Καστοριά!
2025-10-03 08:00 - 2025-10-05 23:30 | Καστοριά, Καστοριά, Greece
Η Ένωση Συντακτών Επαρχιακού Τύπου (ΕΣΕΤ) διοργανώνει 03-05 Οκτωβρίου 2025, στην Καστοριά, το 55ο Πανελλήνιο Δημοσιογραφικό Συνέδριο!
Μια μοναδική ευκαιρία για την περιοχή μας να αναδείξει τα τοπικά της πλεονεκτήματα σε εθνικό επίπεδο, μέσα από συζητήσεις και εισηγήσεις καταξιωμένων δημοσιογράφων, επιστημόνων και πανεπιστημιακών.
Στόχος: Η ενίσχυση του ρόλου των περιφερειακών μέσων ενημέρωσης και η ανάδειξη της σχέσης τους με την τοπική ιστορία, τον πολιτισμό και τους φορείς της Καστοριάς.
Το συνέδριο περιλαμβάνει ειδικές συνεδρίες για την τοπική παράδοση, ιστορικά μνημεία και πολιτιστικά σημεία, καθώς και ξεναγήσεις που θα φέρουν στο φως τον πλούτο της περιοχής μας.

10-12 Οκτωβρίου| Η 8η Πανελλήνια Συνάντηση Μονοπατιών στην Καστοριά
2025-10-10 09:00 - 2025-10-12 17:00 | Καστοριά, Καστοριά, Greece
Η Καστοριά υποδέχεται την 8η Πανελλήνια Συνάντηση Μονοπατιών το 2025 – Εσύ θα είσαι εκεί;
Η 8η Πανελλήνια Συνάντηση Μονοπατιών, που θα φιλοξενηθεί στην Καστοριά στις 10 – 12 Οκτωβρίου του 2025, αποτελεί συνέχεια των προηγούμενων συναντήσεων, από Βυτίνα (2017), σε Άνδρο (2018), Μέτσοβο (2019), Ξάνθη (2021), Καισαριανή (2022), Πήλιο (2023), Χανιά (2024) και αποτελεί μια μοναδική ευκαιρία για συλλογική ανάδειξη του τόπου, κινητοποίηση της κοινωνίας και βιώσιμη τουριστική προοπτική. Ο εναλλακτικός τουρισμός και ειδικότερα ο πεζοπορικός, προσφέρει σημαντικές προοπτικές βιώσιμης τοπικής ανάπτυξης, αξιοποιώντας το μοναδικό φυσικό και πολιτισμικό απόθεμα της περιοχής.

Αναλυτικό Πρόγραμμα smslab.edu.uowm.gr/8-panelinia-synantisi-monopation

Δωρεάν Προβολή ταινίας «Ο Παύλος Μελάς» στην Καστοριά
2025-11-15 18:00 - 19:30 | City Center Cinema, Καστοριά, Greece
Ο Σύλλογος “Φίλοι Μουσείου Μακεδονικού Αγώνα Νομού Καστοριάς”, στο πλαίσιο των εορταστικών εκδηλώσεων για την απελευθέρωση της Καστοριάς, η οποία αποτελεί επιστέγασμα του έπους του Μακεδονικού Αγώνα και σε συνεργασία με την Περιφερειακή Ενότητα Καστοριάς, τον Δήμο Καστοριάς και το σωματείο Ευνομία, προβάλει σε ψηφιακή μορφή την ιστορική και θρυλική ταινία , “Ο Παύλος Μελάς”, ύστερα από 46 χρόνια μετά την πρώτη προβολή.

Σάββατο 15 Νοεμβρίου
City Center Cinema – Καστοριά,Εμπορικό Κέντρο Ζέρβα
Ώρα προβολής: 18:00
Είσοδος ελεύθερη

Αξίζει να σημειωθεί ότι, τα γυρίσματα της ταινίας πραγματοποιήθηκαν στην περιοχή της Καστοριάς. Πρόκειται για μια ταινία σε σκηνοθεσία και παραγωγή του Φίλιππου Φυλακτού. Την εκδήλωση θα τιμήσει με την παρουσία του ο Πρόεδρος του Σωματείου Ευνομία και πρωταγωνιστής της ταινίας κ. Λάκης Κομνηνός.

Μια ταινία που αναδεικνύει με συγκίνηση και σεβασμό τα γεγονότα που σημάδεψαν την ιστορία της Μακεδονίας και τη διαμόρφωση της εθνικής ταυτότητας.

Μια βραδιά αφιερωμένη στην Ιστορία, τον Πολιτισμό και την Πατρίδα.

Μην τη χάσετε!

11-15 Φεβρουαρίου| Καραβαγγέλεια 2026 !
2026-02-11 18:00 - 2026-02-15 12:30 | Καστοριά, Καστοριά, Greece
Για τέταρτη συνεχόμενη χρονιά, η Περιφερειακή Ενότητα Καστοριάς, στηρίζει έμπρακτα την προσπάθεια της Ιεράς Μητρόπολης Καστοριάς, στη διοργάνωση για τα «Καραβαγγέλεια », προς τιμήν του Γερμανού Καραβαγγέλη, Μητροπολίτη Καστοριάς και κορυφαίας μορφής του Μακεδονικού Αγώνα.
Ο φετινός θεματικός άξονας «Καστοριά και Μετέωρα» αναδεικνύει τους ιστορικούς, πολιτιστικούς και πνευματικούς δεσμούς δύο περιοχών με μοναδικό βυζαντινό απόθεμα, αλλά και τις νέες αναπτυξιακές προοπτικές που διαμορφώνονται μέσω σύγχρονων υποδομών, όπως ο αυτοκινητόδρομος Ε65.
Το πενθήμερο εκδηλώσεων περιλαμβάνει μουσικές και πολιτιστικές δράσεις, εισηγήσεις διακεκριμένων ομιλητών, μαθητικές παρουσιάσεις, θεματικές ημερίδες και εκκλησιαστικές εκδηλώσεις, με τη συμμετοχή εκπροσώπων της Πολιτείας, της Εκκλησίας και της ακαδημαϊκής κοινότητας.
📅 11–15/02/2026 | Καστοριά
Παρακάτω παρατίθεται το αναλυτικό πρόγραμμα των εκδηλώσεων
Άγγελμα «Δ’ Καραβαγγέλεια 2026» – Αναλυτικό Πρόγραμμα Εκδηλώσεων (11-15 Φεβρουαρίου 2026)

20–23 Φεβρουαρίου| Εθιμικά Δρώμενα Αποκριάς στη Μεσοποταμία!
2026-02-20 16:00 - 2026-02-23 15:00 | Κεντρική Πλατεία Μεσοποταμίας Καστοριάς, Μεσοποταμία, Καστοριά, Greece
Η Περιφερειακή Ενότητα Καστοριάς, για ακόμη μια χρονιά, στέκεται αρωγός στις δράσεις αναβίωσης εθιμικών δρώμενων που διοργανώνει ο Δήμος Καστοριάς, σε συνεργασία με το Τοπικό Συμβούλιο της Δημοτικής Κοινότητας Μεσοποταμίας. Από τις 20 έως τις 23 Φεβρουαρίου 2026, θα πραγματοποιηθεί στην Μεσοποταμία η αναβίωση των παραδοσιακών εθιμικών δρώμενων της Αποκριάς.
Στο πλαίσιο της δράσης, που στοχεύει στη διατήρηση και ανάδειξη της πολιτιστικής ταυτότητας της ακριτικής περιοχής, η κορύφωση θα γίνει με την παρέλαση καρναβαλιστών την Κυριακή 22 Φεβρουαρίου 2026.
Πρόγραμμα εκδηλώσεων:

Παρασκευή 20/2, 16:00: Παιδικό πάρτι στην κεντρική πλατεία
Σάββατο 21/2, 17:00: Μασκέ πάρτι – Γουρουνοχαρά στην κεντρική πλατεία
Κυριακή της Αποκριάς 22/2, 16:00: Παρέλαση καρναβαλιστών
Καθαρά Δευτέρα 23/2, 11:00: Νηστίσιμα εδέσματα – σαρακοστιανό τραπέζι στην κεντρική πλατεία

7–8 Μαρτίου 2026| 4ο Master Class Ποδολογίας!
2026-03-07 08:00 - 2026-03-08 17:00 | Limneon Resort & Spa, Καστοριά, Greece
Η Περιφερειακή Ενότητα Καστοριάς υποστηρίζει τη διοργάνωση του 4ου Master Class in Podology, που υλοποιείται από το Ινστιτούτο Παθήσεων Άνω και Κάτω Άκρων (AKRON), στις 7 και 8 Μαρτίου 2026, στο Limneon Resort.
Πρόκειται για μία κορυφαία επιστημονική διοργάνωση στον χώρο της ποδολογίας, η οποία πραγματοποιείται για τέταρτη συνεχόμενη χρονιά στην Ελλάδα και για πρώτη φορά εκτός Αθηνών, υπό την επιστημονική αιγίδα της Γ’ Αγγειοχειρουργικής Κλινικής του Ιατρικού Κέντρου Αθηνών, με τη συμμετοχή διακεκριμένων ομιλητών από την Ελλάδα και το εξωτερικό.
Το Master Class απευθύνεται σε ποδολόγους από όλη τη χώρα και περιλαμβάνει θεωρητική εκπαίδευση και hands-on workshops, συμβάλλοντας στην αναβάθμιση της επιστημονικής κατάρτισης και της παρεχόμενiης φροντίδας υγείας.

07-08 Μαρτίου| 1ο Πανελλήνιο Τουρνουά Χειροσφαίρισης Α΄ Παγκορασίδων (U14)
2026-03-07 11:00 - 2026-03-08 11:00 | ΔΑΚ Καστοριάς, Καστοριά, Καστοριά, 52100, Greece
🏐 Ο Αθλητικός Όμιλος Αντισφαίρισης Καστοριάς (ΑΟΑΚ) διοργανώνει το Σαββατοκύριακο 7–8 Μαρτίου 2026 το 1ο Πανελλήνιο Τουρνουά Χειροσφαίρισης Α΄ Παγκορασίδων, υπό την έγκριση της ΟΧΕ και με τη στήριξη της Περιφερειακής Ενότητας Καστοριάς, ενισχύοντας τον αθλητισμό και την προβολή της περιοχής μας.
Στη διοργάνωση συμμετέχουν έξι (6) ομάδες από όλη την Ελλάδα:ΑΟΑ Καστοριάς, ΑΟΧ Λάρισας, ΑΕΣΧ Πυλαίας, Αμύντας Αμυνταίου, ΑΟ Ιωαννίνων και Φίλιππος Βέροιας, με τη συμμετοχή περίπου 100 αθλητριών.
Ένα δυναμικό αθλητικό διήμερο γεμάτο πάθος, ταλέντο και αγωνιστικό πνεύμα! 🤾‍♀️💙

Πρόσκληση Τουρνουά

prosklisi_tournoua

Πρόγραμμα Αγώνων

programma_tournoua

8 Μαρτίου| Διασυλλογικοί Αγώνες Κωπηλασίας στο Μαύροβο Καστοριάς
2026-03-08 08:00 - 15:00 | Μαυροχώρι Καστοριάς, Μαυροχώρι, Καστοριά, 52100, Greece
🚣‍♂️ Ο Ναυτικός Όμιλος Μαυροχωρίου «Οι Αργοναύτες» διοργανώνει την Κυριακή 8 Μαρτίου 2026 στο Μαυροχώρι Καστοριάς Διασυλλογικούς Αγώνες Κωπηλασίας, με τη στήριξη της Περιφερειακής Ενότητας Καστοριάς, ενισχύοντας τον αθλητισμό και την προβολή της περιοχής μας.
Στη διοργάνωση θα συμμετάσχουν σωματεία από όλη την Ελλάδα, με μεγάλο αριθμό αθλητών, προπονητών και συνοδών, δημιουργώντας μια δυναμική αθλητική συνάντηση στις όχθες της λίμνης.
Μια ξεχωριστή ημέρα αφιερωμένη στην κωπηλασία, το αγωνιστικό πνεύμα και τη νέα γενιά αθλητών! 🚣‍♀️

15 Μαρτίου| Διασυλλογικοί Αγώνες Κωπηλασίας στην Καστοριά
2026-03-15 08:00 - 15:00 | Καστοριά, Καστοριά, Greece
🚣‍♂️ Ο Ναυτικός Όμιλος Καστοριάς διοργανώνει την Κυριακή 15 Μαρτίου 2026 στην λίμνη της Καστοριάς Διασυλλογικούς Αγώνες Κωπηλασίας, με τη στήριξη της Περιφερειακής Ενότητας Καστοριάς, ενισχύοντας τον αθλητισμό και την προβολή της περιοχής μας.
Στη διοργάνωση θα συμμετάσχουν σωματεία από όλη την Ελλάδα, με μεγάλο αριθμό αθλητών, προπονητών και συνοδών, δημιουργώντας μια δυναμική αθλητική συνάντηση στις όχθες της λίμνης.
Μια ξεχωριστή ημέρα αφιερωμένη στην κωπηλασία, το αγωνιστικό πνεύμα και τη νέα γενιά αθλητών! 🚣‍♀️

29 Μαρτίου 2026| 12ος Διαγωνισμός Ορθογραφίας!
2026-03-29 08:00 - 15:00 | Κέντρο Περιβαλλοντικής Εκπαίδευσης Καστοριάς, Καστοριά, 52100, Greece
Ο Σύνδεσμος Φιλολόγων Καστοριάς, με τη σταθερή υποστήριξη της Περιφερειακής Ενότητας Καστοριάς, διοργανώνει για 12η χρονιά τον Διαγωνισμό Ορθογραφίας για μαθητές της Γ΄ Γυμνασίου, το Σάββατο 29 Μαρτίου 2026, στην αίθουσα εκδηλώσεων του Κέντρου Περιβαλλοντικής Εκπαίδευσης Καστοριάς.
Στον διαγωνισμό αναμένεται να συμμετάσχουν πάνω από 60 μαθητές.
Στόχος της δράσης είναι ουσιαστική εξοικείωση των μαθητών με την ελληνική γλώσσα, αναδεικνύοντας τον πλούτο, τη διαχρονικότητα και τη σημασία της ορθής χρήσης της. Μέσα από τη γραμματική και ετυμολογική προσέγγιση των λέξεων, οι μαθητές καλλιεργούν την κατανόηση λογοτεχνικών και επιστημονικών κειμένων, αναπτύσσουν γλωσσική ευαισθησία και ενισχύουν την ικανότητα σωστής έκφρασης, ιδιαίτερα στη σύγχρονη ψηφιακή εποχή.
Παράλληλα, ο διαγωνισμός προάγει την ευγενή άμιλλα, τον υγιή ανταγωνισμό και την κοινωνικοποίηση μαθητών από όλα τα σχολεία της Π.Ε. Καστοριάς, ενώ συμβάλλει ουσιαστικά στην καλλιέργεια της φιλαναγνωσίας.

2-3 Απριλίου| 1ο Μαθητικό Συνέδριο Τοπικής Ιστορίας στην Καστοριά!
2026-04-02 09:00 - 2026-04-03 14:00 | Κέντρο Περιβαλλοντικής Εκπαίδευσης Καστοριάς, Καστοριά, 52100, Greece
Η Δ/νση Β/θμιας Εκπαίδευσης Καστοριάς πραγματοποιεί το 1ο Μαθητικό Συνέδριο Τοπικής Ιστορίας με θέμα «Η Καστοριά και η ευρύτερη περιοχή της από το 1900 έως το 1950», το οποίο θα πραγματοποιηθεί στις 2 και 3 Απριλίου 2026, στο Κέντρο Περιβαλλοντικής Εκπαίδευσης, στην Καστοριά.
Μέσα από τη συγκεκριμένη πρωτοβουλία, δίνεται η δυνατότητα στους μαθητές και τις μαθήτριες της Δευτεροβάθμιας Εκπαίδευσης να ερευνήσουν, να αναδείξουν και να παρουσιάσουν σημαντικές πτυχές της τοπικής μας ιστορίας, καλλιεργώντας την κριτική σκέψη, την ιστορική γνώση και τη σύνδεσή τους με τον τόπο.
Η στήριξη της Περιφερειακής Ενότητας Καστοριάς σε δράσεις που ενισχύουν την παιδεία, τον πολιτισμό και την τοπική ταυτότητα αποτελεί διαρκή προτεραιότητα και επένδυση στο μέλλον της νέας γενιάς.

11-12 Απριλίου | Πασχαλινές Εκδηλώσεις στο Επταχώρι Καστοριάς
2026-04-11 17:00 - 2026-04-12 23:30 | Επταχώρι Καστοριάς, Επταχώρι, Καστοριά
👉 Η Π.Ε. Καστοριάς συνδιοργανώνει για άλλη μια χρονιά μαζί με τον Φιλοπροοδευτικό Σύλλογο των Απανταχού Επταχωριτών (Φ.Σ.Α.Ε.), τις πασχαλινές εκδηλώσεις για το διήμερο 11 και 12 Απριλίου 2026.

📅 Το πρόγραμμα των εκδηλώσεων έχει ως εξής:
• Μεγάλο Σάββατο (11/04): Παιδική γιορτή με επαγγελματία διασκεδαστή.• Κυριακή του Πάσχα (12/04): Λαϊκή – παραδοσιακή βραδιά με ζωντανή μουσική για κατοίκους και επισκέπτες.
🤝 Η Περιφερειακή Ενότητα Καστοριάς στηρίζει ενεργά την πρωτοβουλία αυτή, αναγνωρίζοντας τη σημασία της πολιτιστικής κληρονομιάς και τη συμβολή των τοπικών δράσεων στην ενίσχυση της κοινωνικής συνοχής και στην ανάδειξη της πολιτιστικής ταυτότητας της περιοχής.

29 Απριλίου 2026 | το 18ο Συνέδριο της Πανελλήνιας Ομοσπονδίας Συνταξιούχων Ο.Α.Ε.Ε. στην πόλη της Καστοριάς!
2026-04-29 08:00 - 17:00 | Limneon Resort & Spa, Καστοριά, Greece
Το Σωματείο Συνταξιούχων Ο.Α.Ε.Ε. Ν. Καστοριάς, μέλος της Πανελλήνιας Ομοσπονδίας Συνταξιούχων Ο.Α.Ε.Ε., διοργανώνει το 118ου Συνεδρίου της Πανελλήνιας Ομοσπονδίας Συνταξιούχων Ο.Α.Ε.Ε. στην πόλη της Καστοριάς,ο στην Καστοριά, την Τετάρτη 29 Απριλίου 2026, στο Limneon Resort.
Πρόκειται για έναν ετήσιο θεσμό πανελλαδικής εμβέλειας, με τη συμμετοχή περίπου 300 συνέδρων και συνολικά 600 συμμετεχόντων και συνοδών από όλη την Ελλάδα. Η διοργάνωση αναμένεται να ενισχύσει την τοπική οικονομία και να αναδείξει την πόλη της Καστοριάς ως προορισμό συνεδριακού τουρισμού.
Η Περιφερειακή Ενότητα Καστοριάς υποστηρίζει τη δράση!

03-06 Μαϊου | Η φαντασία πάει Σχολείο!
2026-05-03 08:00 - 2026-05-06 17:00 | Καστοριά, Καστοριά, Greece
Η Π.Ε. Καστοριάς συνδιοργανώνει για άλλη μια χρονιά με τη Διεύθυνση Πρωτοβάθμιας Εκπαίδευσης Καστοριάς το πρόγραμμα φιλαναγνωσίας « Η Φαντασία …πάει Σχολείο»!
3–6 Μαΐου 2026
Το πρόγραμμα υλοποιείται σε συνεργασία με τη Γυναικεία Λογοτεχνική Συντροφιά
35 συγγραφείς και εικονογράφοι θα επισκέπτονται το πρωί δημοτικά σχολεία, νηπιαγωγεία και κάποια γυμνάσια για δημιουργικές δραστηριότητες προσέγγισης των βιβλίων.
Το απόγευμα οι συγγραφείς θα αξιοποιηθούν από Δημοτικές και Σχολικές Βιβλιοθήκες

5 και 6 Μαΐου 2026 | Η καρδιά του Κλασικού Αθλητισμού χτυπά στο Άργος Ορεστικό!
2026-05-05 08:00 - 2026-05-06 17:00 | ΔΑΚ Άργους Ορεστικού, Άργος Ορεστικό, Άργος Ορεστικό, Καστοριά, 52200, Greece
Η Γ΄ (Τελική) Φάση των Πανελλήνιων Αγώνων Κλασικού Αθλητισμού ΓΕ.Λ. και ΕΠΑ.Λ. Ελλάδας – Κύπρου για το σχολικό έτος 2025–2026 θα πραγματοποιηθεί στις 5 και 6 Μαΐου 2026 στο Άργος Ορεστικό Καστοριάς, με τη διοργάνωση της Ο.Ε.Σ.Α.Δ. Καστοριάς.
Πρόκειται για την κορυφαία σχολική διοργάνωση στίβου, όπου συμμετέχουν οι καλύτεροι μαθητές-αθλητές από Ελλάδα και Κύπρο, έχοντας προκριθεί από τις προηγούμενες φάσεις. Οι αγώνες προάγουν την ευγενή άμιλλα, ενισχύουν την ανάπτυξη των νέων και αναδεικνύουν ταλέντα, συγκεντρώνοντας περίπου 550 αθλητές και 300 συνοδούς. Η είσοδος για το κοινό είναι ελεύθερη.
Υποστηρικτές της προσπάθειας η Περιφερειακή Ενότητα Καστοριάς και οι Δήμοι της περιοχής.

05-06 Ιουνίου Ι Παραδοσιακό Πανηγύρι στο Νταηλάκη Καστοριάς
2026-05-07 08:00 - 17:00 | Στο χώρο της παιδικής χαράς στο Νταηλάκη
Ο Πολιτιστικός Σύλλογος Νταηλάκη Καστοριάς «Η ΠΡΟΟΔΟΣ», διοργανώσει διήμερο παραδοσιακό πανηγύρι,στις 05 και 06 Ιουνίου , με αφορμή την εορτή των Αγίων Πάντων, που είναι ο ομώνυμος Ιερός Ναός της περιοχής.
Οι εκδηλώσεις θα γίνουν στο χώρο της παιδικής χαράς στο Νταηλάκη και θα πλαισιωθούν με ζωντανή παραδοσιακή μουσική.
Η Π.Ε. Καστοριάς στέκεται αρωγός στις πολιτιστικές δράσεις που διατηρούν ζωντανή την παράδοση και ενώνουν τις τοπικές κοινωνίες.

7–10 Μαΐου 2026 | η Μουσική Άνοιξη ξανά στην Καστοριά!
2026-05-08 08:00 - 2026-05-10 22:00 | Καστοριά, Καστοριά, Greece
Η Π.Ε. Καστοριάς συνδιοργανώνει τη μεγάλη καλλιτεχνική συνάντηση Μουσικών Σχολείων «Μουσική Άνοιξη: Δοξάτος, Μουσικά Σύνολα στα Αρχοντικά της Καστοριάς»!
7–10 Μαΐου 2026Καστοριά – Συναυλίες σε ιστορικά αρχοντικά14 Μουσικά Σχολεία | 1000+ μαθητές & εκπαιδευτικοί | Εκπαιδευτικά workshops & masterclasses
Η δράση έχει την έγκριση του Ι.Ε.Π. – Υ.ΠΑΙ.Θ.Α. και τελεί υπό την αιγίδα της Δ.Δ.Ε. Καστοριάς.Με τη στήριξη της Ι.Μ. Καστοριάς, των Δήμων Καστοριάς & Άργους Ορεστικού, της Εφορείας Αρχαιοτήτων και της Π.Ε. Καστοριάς.
Ακολουθεί το αναλυτικό Πρόγραμμα του Φεστιβάλ

9–19 Μαΐου | Εκδηλώσεις Μνήμης για τη Γενοκτονία του Ποντιακού Ελληνισμού στην Καστοριά
2026-05-09 20:00 - 2026-05-19 12:00 | Ποντιακά Σωματεία του Νομού Καστοριάς
Τα Ποντιακά Σωματεία του Νομού Καστοριάς, τιμώντας την ετήσια επέτειο μνήμης της γενοκτονίας του Ελληνισμού του Πόντου και της Μικράς Ασίας, συνδιοργανώνουν και φέτος μια σειρά εκδηλώσεων με στόχο τη διατήρηση της ιστορικής μνήμης, την απόδοση τιμής στα χιλιάδες θύματα και την ανάδειξη του διαχρονικού αιτήματος για τη διεθνή αναγνώριση της γενοκτονίας.
🗓️ Σάββατο 9 Μαΐου | Ώρα προσέλευσης: 20:00Στο Πνευματικό Κέντρο Πενταβρύσου θα πραγματοποιηθεί ομιλία της Έφης Κοτσόγιαννου με θέμα «Η Γενοκτονία του Ποντιακού Ελληνισμού», καθώς και παρουσίαση σύντομου θεατρικού έργου (μονόπρακτο).
🎶 Σάββατο 16 Μαΐου | Ώρα προσέλευσης: 20:00Στο μεγάλο αμφιθέατρο του Πανεπιστημίου Καστοριάς διοργανώνεται μουσική εκδήλωση αφιερωμένη στη μνήμη και τη μουσική παράδοση του Πόντου. Θα παρουσιαστούν τραγούδια για την προσφυγιά και τη χαμένη πατρίδα, ενώ ξεχωρίζει η απόδοση του έργου «Η Καμπάνα του Πόντου» του Φίλωνα Κεντίδη από τη χορωδία του Συλλόγου Νέας Λεύκης. Θα ακολουθήσει παράθεση catering.
⛪ Κυριακή 17 Μαΐου | Πρωί & Ώρα προσέλευσης: 20:00Το πρωί θα τελεστούν επιμνημόσυνες δεήσεις σε Ιερούς Ναούς με προσφορά κολλύβων. Το βράδυ, στο μικρό αμφιθέατρο του Πανεπιστημίου Καστοριάς, η εκπαιδευτικός Σόνια Ευθυμιάδου θα πραγματοποιήσει ομιλία με θέμα τη γενοκτονία. Η εκδήλωση θα ολοκληρωθεί με την παρουσίαση του πυρρίχιου χορού Σέρρα από τα σωματεία του Νομού και θα ακολουθήσει catering.
🕯️ Δευτέρα 18 Μαΐου | Ώρα: 21:00Θα πραγματοποιηθεί φωταγώγηση του κτιρίου της Π.Ε. Καστοριάς με προβολή του συμβόλου της γενοκτονίας «G». Στη συνέχεια θα ακολουθήσει λαμπαδοφορία στη μνήμη των θυμάτων, με διαδρομή από το κτίριο της Π.Ε. προς το Μνημείο Γενοκτονίας στο Πάρκο Ολυμπιακής Φλόγας και κατάληξη στο Δημαρχείο Καστοριάς. Παράλληλα θα φωταγωγηθούν και τα τρία Δημαρχεία του Νομού.
🙏 Τρίτη 19 Μαΐου | Ώρα: 08:00 & 11:00Θεία Λειτουργία θα τελεστεί στην Ιερά Μητρόπολη Καστοριάς (08:00), ενώ θα ακολουθήσει ομιλία από τον Αντιδήμαρχο Πολιτισμού Αλέξανδρο Μακρίδη. Στις 11:00 θα πραγματοποιηθεί κατάθεση στεφάνων στο Πάρκο Μακεδονομάχων και ανάγνωση ψηφίσματος διαμαρτυρίας από τον Σύλλογο Ποντίων Φοιτητών Καστοριάς.
🤝 Η Περιφερειακή Ενότητα Καστοριάς στηρίζει ενεργά τις εκδηλώσεις, ενισχύοντας δράσεις που διατηρούν ζωντανή την ιστορική μνήμη και αναδεικνύουν την πολιτιστική ταυτότητα του τόπου.

10 Μαΐου | Παπαρρόδεια 2025, Εκδηλώσεις Μνήμης για τη Μάχη του Δισπηλιού.
2026-05-10 08:00 - 13:00 | Δισπηλιό Καστοριάς, Δισπηλιό
🇬🇷 Ο Εκπολιτιστικός Σύλλογος Δισπηλιού, για άλλη μια χρονιά, διοργανώνει τις εκδηλώσεις τιμής και μνήμης «Παπαρρόδεια 2026», στο πλαίσιο της προσπάθειας ανάδειξης της Μάχης του Δισπηλιού, η οποία έλαβε χώρα στις 15 Απριλίου 1941.
⚔️ Η μάχη αυτή, καταγεγραμμένη στην επίτομη Ιστορία του Ελληνοϊταλικού και Ελληνογερμανικού Πολέμου από το ΓΕΣ/ΔΙΣ, αποτελεί τη μοναδική «εκ συναντήσεως» και «επί ανοικτού πεδίου» σύγκρουση του Ελληνογερμανικού πολέμου. Παρά την αριθμητική υπεροχή και την ισχύ των γερμανικών δυνάμεων, η ηρωική αντίσταση των ελληνικών τμημάτων κατάφερε να καθυστερήσει την προέλαση, προσφέροντας πολύτιμο χρόνο στον ελληνικό στρατό.
🕯️ Ιδιαίτερη τιμή αποδίδεται στον Ταγματάρχη Πυροβολικού Ιωάννη Παπαρρόδου, ο οποίος έπεσε μαχόμενος στο Δισπηλιό μαζί με δώδεκα πυροβολητές του, αρνούμενος να παραδοθεί. Η θυσία του αποτελεί διαχρονικό σύμβολο ηρωισμού και καθήκοντος προς την πατρίδα.

🗓️ Κυριακή 10 Μαΐου 2026 | Πρόγραμμα Εκδηλώσεων :
⛪ 07:30΄ Αρχιερατικό Συλλείτουργο, Δοξολογία και Μνημόσυνο🍞 10:40΄ Χορήγηση κολλύβων🚶 10:50΄ Πομπή στο Ηρώο🕊️ 11:00΄ Επιμνημόσυνη δέηση, προσκλητήριο πεσόντων ηρώων, κατάθεση στεφάνων, τήρηση ενός λεπτού σιγής και εθνικός ύμνος🎤 11:30΄ 1η Ομιλία (οι ομιλίες θα οριστικοποιηθούν μετά τη δήλωση των υποψήφιων ομιλητών)🥂 12:15΄ Δεξίωση παρευρισκομένων

📜 Η μνήμη των πεσόντων παραμένει ζωντανή μέσα από τις δράσεις του Συλλόγου, τόσο μέσω των ετήσιων εκδηλώσεων τιμής όσο και μέσω της συνεχούς ιστορικής τεκμηρίωσης και προβολής της μάχης.
🏛️ Η ανταπόκριση συγγενών του ήρωα Παπαρρόδου, καθώς και αρχών από τη γενέτειρά του, τη Λαμία, αναδεικνύει το ευρύτερο πανελλήνιο ενδιαφέρον για τη διατήρηση της ιστορικής μνήμης.
🤝 Η Περιφερειακή Ενότητα Καστοριάς στέκεται αρωγός στην προσπάθεια αυτή, καθώς και σε κάθε πρωτοβουλία που συμβάλλει στην ανάδειξη της τοπικής και εθνικής ιστορικής κληρονομιάς.

10 Μαΐου | Γιορτή Μητέρας, Πνευματικό Κέντρο Πενταβρύσου
2026-05-10 18:00 - 22:00 | Πνευματικό Κέντρο Πενταβρύσου
O Πολιτιστικός Σύλλογος ¨Παπαδοπούλειος Βιβλιοθήκη Πενταβρύσου¨ πραγματοποιεί εκδήλωση για τη «Γιορτή της Μητέρας» στο Πνευματικό Κέντρο Πενταβρύσου, την Κυριακή 10 Μαΐου 2026, αναγνωρίζοντας τον καθοριστικό ρόλο της μητέρας στην οικογένεια, την κοινωνία και τη μετάδοση αξιών.
Η μητέρα αποτελεί σύμβολο ανιδιοτελούς αγάπης, φροντίδας, θυσίας και δύναμης. Είναι αυτή που μεταλαμπαδεύει αξίες, διατηρεί τα ήθη και τα έθιμα, και διαμορφώνει τις επόμενες γενιές με στοργή και προσήλωση.
🤝 Η εκδήλωση αποτελεί φόρο τιμής σε όλες τις μητέρες και υπενθυμίζει τη διαχρονική συμβολή τους στη διατήρηση της κοινωνικής συνοχής και της πολιτιστικής μας ταυτότητας.

15-17/05/26 | Ανθοκομική Έκθεση στη Χλόη Καστοριάς!
2026-05-15 10:00 - 2026-05-17 17:00 | Περιοχή Χλόη, Χλόη Καστοριάς, Greece
Ο Πολιτιστικός Σύλλογος ” ΦΟΥΝΤΟΥΚΛΗ-ΧΛΟΗ” διοργανώνει την καθιερωμένη Ανθοκομική Έκθεση, η οποία θα πραγματοποιηθεί στις 15, 16 και 17 Μαΐου 2026, στην περιοχή «Βρύση» Φουντουκλή. Έναν θεσμό που προάγει την τοπική δημιουργία, ενισχύει τη συμμετοχή των νέων και συμβάλλει στην πολιτιστική ανάπτυξη του τόπου.
Η Περιφερειακή Ενότητα Καστοριάς στηρίζει πρωτοβουλίες που ενδυναμώνουν την τοπική κοινωνία και αναδεικνύουν την πολιτιστική μας ταυτότητα.

16-17 Μαϊου | 3ο Πανελλήνιο Τουρνουά Ακαδημιών Ποδοσφαίρου στην Καστοριά
2026-05-16 08:30 - 2026-05-17 17:00 | ΔΑΚ Καστοριάς, Καστοριά, Καστοριά, 52100, Greece
Ο Αθλητικός Σύλλογος Καστοριάς 1980 είναι ένα ενεργό σωματείο, το οποίο αριθμεί 160 αθλητές και αθλήτριες και απασχολεί 8 προπονητές στα τμήματα ποδοσφαίρου και στίβου. Διαθέτει αγωνιστικά τμήματα που συμμετέχουν τόσο σε τοπικό όσο και σε πανελλήνιο επίπεδο.
Στις 16 και 17 Μαϊου, στο ΔΑΚ Καστοριάς, ο σύλλογος θα διοργανώσει το 3ο Πανελλήνιο Τουρνουά Ακαδημιών Ποδοσφαίρου για παιδιά ηλικίας 5 έως 12 ετών, σε μια σημαντική προσπάθεια ανάδειξης του αθλητισμού στην περιοχή μας. Στο τουρνουά αναμένεται η συμμετοχή περίπου 800 μικρών αθλητών από 15 περίπου ομάδες απ’ όλη την Ελλάδα.
Η Περιφερειακή Ενότητα Καστοριάς στέκεται αρωγός σε αυτή τη σημαντική πρωτοβουλία, αναγνωρίζοντας τη σημασία του αθλητισμού για τη νεολαία και τη συμβολή τέτοιων δράσεων στην τουριστική, πολιτιστική και κοινωνική ανάδειξη της περιοχής.

19-23 Μαΐου | Υπαίθριες Πολιτιστικές Εκδηλώσεις στην Πτελέα
2026-05-19 08:00 - 2026-05-23 23:30 | Πτελέα Καστοριάς.
👉Η Π.Ε. Καστοριάς συνδιοργανώνει για άλλη μια χρονιά με τον Εκπολιτιστικός – Επιμορφωτικός Σύλλογος «Άγιος Νικόλαος» υπαίθριες πολιτιστικές εκδηλώσεις από τις 19 έως και τις 23 Μαΐου 2026 στην Πτελέα Καστοριάς.
📅 Το πρόγραμμα των εκδηλώσεων περιλαμβάνει:
• 19/05: Δράσεις «Αγαπώ και φροντίζω το περιβάλλον», με καθαριότητα και καλλωπισμό δημόσιων χώρων.
• 20/05: Εκκλησιασμός στο παρεκκλήσι του Αγίου Νικολάου.
• 20–23/05: Έκθεση φωτογραφίας και τοπικών παραδοσιακών φορεσιών στην αίθουσα του Συλλόγου (πρώην δημοτικό σχολείο Πτελέας), ανοιχτή καθ’ όλη τη διάρκεια της ημέρας.
• 23/05: Παραδοσιακό γλέντι στον προαύλιο χώρο του σχολείου, με ζωντανή ορχήστρα και τη συμμετοχή χορευτικών συγκροτημάτων από την περιοχή και τη Δυτική Μακεδονία.
🎶 Οι εκδηλώσεις περιλαμβάνουν ακόμη μουσικές βραδιές με παραδοσιακή και λαϊκή μουσική, λατρευτικές δράσεις και πρωτοβουλίες περιβαλλοντικής ευαισθητοποίησης, με αποκορύφωμα το μεγάλο γλέντι για το κοινό.
🤝 Η Περιφερειακή Ενότητα Καστοριάς στηρίζει διαχρονικά τέτοιες δράσεις, που διατηρούν ζωντανή την παράδοση και ενισχύουν τη συνοχή των τοπικών κοινωνιών.

20-21 Μαϊου | Πολιτιστικές Εκδηλώσεις στην Καλλιθέα Καστοριάς!
2026-05-20 20:00 - 2026-05-21 23:30 | Πλατεία Καλλιθέας, Καστοριά, Greece
Ο Εξωραϊστικός & Μορφωτικός Σύλλογος Καλλιθέας Καστοριάς, με ιστορία από το 1978, συμβάλλει ενεργά στη διατήρηση της πολιτιστικής κληρονομιάς και την πνευματική και κοινωνική ανάπτυξη της τοπικής κοινότητας. Μέσα από δράσεις εθελοντισμού, καλλωπισμού και πολιτιστικών εκδηλώσεων, διατηρεί ζωντανά τα ήθη και τα έθιμα της περιοχής.
Στο πλαίσιο αυτό, διοργανώνει και φέτος παραδοσιακό γλέντι στις 20 & 21 Μαΐου, στην πλατεία Καλλιθέας, με αφορμή την εορτή των Αγίων Κωνσταντίνου και Ελένης. Το πρόγραμμα περιλαμβάνει παραδοσιακή μουσική και χορούς, ενώ η είσοδος για το κοινό είναι ελεύθερη.
Η Περιφερειακή Ενότητα Καστοριάς στηρίζει τη δράση, ενισχύοντας πρωτοβουλίες που προάγουν τον πολιτισμό και την τοπική παράδοση.

23 Μαΐου | Αγώνες Αγωνιστικής Αναρρίχησης!
2026-05-23 08:00 - 18:00 | Κλειστό Γυμναστήριο Νεστορίου, Νεστόριο, Greece
Ο Σύλλογος Ορεινών Δραστηριοτήτων Καστοριάς (ΣΟΔΚ) διοργανώνει Πανελλήνιο–Διασυλλογικό αγώνα Boulder Αγωνιστικής Αναρρίχησης, το Σάββατο 23 Μαΐου 2026, στο Κλειστό Γυμναστήριο Νεστορίου.
Συμμετέχουν 120 νεαροί αθλητές (6–14 ετών) από όλη την Ελλάδα σε μια γιορτή του αθλήματος που προάγει το ήθος, την πειθαρχία και τη φυσική άσκηση.
Η Περιφερειακή Ενότητα Καστοριάς στηρίζει έμπρακτα τη διοργάνωση, ενισχύοντας τη δυναμική του αθλητικού τουρισμού και την ανάπτυξη νέων.

23-24 Μαΐου | Τουρνουά Ακαδημιών Ποδοσφαίρου-Γήπεδο Μεσοποταμίας
2026-05-23 08:00 - 2026-05-24 20:00 | Δημοτικό Γήπεδο Μεσοποταμίας
Ο Αθλητικός Σύλλογος Ελπίδες Μεσοποταμίας διοργανώνει Τουρνουά Ακαδημιών Ποδοσφαίρου, το οποίο θα διεξαχθεί στο Δημοτικό Γήπεδο Μεσοποταμίας στις 23– 24 Μαΐου.
Το τουρνουά συγκεντρώνει ομάδες από την Π.Ε. Καστοριάς αλλά και τη Δυτική Μακεδονία, όπως ο ΠΑΟΚ Γρεβενών, η Ακαδημία Σιάτιστας και ο Ατρόμητος Πτολεμαΐδας.
Η Π.Ε. Καστοριάς ενθαρρύνει τέτοιες πρωτοβουλίες που ενισχύουν τη νεανική συμμετοχή στον αθλητισμό και συμβάλλουν στην κοινωνική και σωματική καλλιέργεια των παιδιών και των νέων.
Τουρνουά Ακαδημιών Ποδοσφαίρου στη Μεσοποταμία!
Οι Μικροί αθλητές από όλη τη Δυτική Μακεδονία ενώνουν τις δυνάμεις τους μέσα από το παιχνίδι, τη συνεργασία και τη χαρά του αθλητισμού!
